
І.  ОПИСАНИЕ НА ПРЕДМЕТА НА ПОРЪЧКАТА
Доставка на около 12000 кв. метра дренажен геокомпозит, двустранно каширан с геотекстил, произведен от първична суровина.

II. УКАЗАНИЯ ЗА ПОДГОТОВКА НА ОФЕРТИТЕ ЗА УЧАСТИЕ

1. Предоставяне на приложенията и обмен на информация.
1.1 Приложенията се представят в електронна форма на сайта на Възложителя: /http://chistota-iskar.com/listing/op.
1.2 При писмено искане, направено до три дни преди изтичането на срока за получаване на оферти, възложителят е длъжен най-късно на следващия работен ден да публикува в профила на купувача писмени разяснения по условията на обществената поръчка.
1.3 Резултатите от оценката и класирането на офертите, се публикуват на сайта на „Чистота-Искър” ЕООД:  /http://chistota-iskar.com/listing/op. С публикуване на тази информация всички подали оферта за участие, се считат за уведомени.
2. Изисквания и условия към офертата.
2.1 Всички разходи, за подготовка на офертите и участие в процедурата, са за сметка на участниците. Спрямо Възложителя не могат да се предявяват претенции за разходи, направени от самите тях по подготовката и подаването на офертите им, независимо от резултата.

2.2 Срокът на валидност на офертите е 40 дни и започва да тече от датата, определена за краен срок за получаване на офертите.
2.3 При изготвяне на офертата, всеки участник трябва да се придържа точно към образците обявени от Възложителя.

2.5 Всеки участник има право да представи само една оферта за пълния обем на поръчката. 

2.6 Лице, което участва в обединение, или е дало съгласие да бъде подизпълнител на друг участник, не може да подава самостоятелно оферта. Едно физическо, или юридическо лице може да участва само в едно обединение.

2.7. Представянето на оферта задължава участника да приеме всички условия и изисквания на Възложителя, посочени в обявата за обществена поръчка и приложенията към нея.

2.8 Не се допуска от страна на участника поставяне на други условия и/или изисквания за изпълнение на поръчката, които са различни от обявените от Възложителя в обявата.
2.9 Всички документи в офертата на участника трябва да бъдат валидни към датата определена за краен срок за подаване на офертите. Документи представени под формата на фотокопие, следва да бъдат заверени от участника, като върху копието на документа е записано „вярно с оригинала” и са поставени подпис на представляващия участника и печат.

2.10 Офертата се подписва от представляващия участника или от надлежно упълномощено лице. Пълномощното следва да се представи в оригинал или нотариално заверено копие. 

2.11 Офертата се подава задължително на български език. Всички документи в офертите на участниците, които не са на български език, се представят и в превод. 

3. Оформяне и представяне на оферта на хартиен носител.
3.1 Документите се представят от участника, или от упълномощен от него представител лично, или чрез пощенска, или друга куриерска услуга с препоръчана пратка с обратна разписка, на адреса посочен от възложителя.
3.2 Документите по т. 3.1 се представят в запечатана непрозрачна опаковка, върху която се посочват:

1. наименованието на участника, включително участниците в обединението, когато е приложимо;

2. адрес за кореспонденция, телефон (факс) и електронен адрес;

3. наименованието на поръчката.

3.3. Опаковката следва да е с надпис „Оферта за участие в обществена поръчка на стойност по чл. 20, ал. 3 от ЗОП с предмет: „Доставка на двустранно каширан дренажен геокомпозит“. Всички страници в офертата трябва да са номерирани последователно. 
3.4. Опаковката с офертата по т.3.2, включва документите по чл. 39, ал. 2 и ал. 3, т. 1 от ППЗОП, опис на представените документи, както и отделен запечатан непрозрачен плик с надпис "Предлагани ценови параметри", който съдържа ценовото предложение по чл. 39, ал. 3, т. 2 от ППЗОП.
3.5. Участниците подават оферти в посочения в обявата срок. 
3.6. Офертите се представят в „Чистота- Искър“ ЕООД, гр. София 1582, 
ул. „Капитан Любен Кондаков” № 7, ет. 3, служба „Деловодство” всеки работен ден от 08:00 до 12:00 и от 12:30 до 16:30 часа в обявения срок за получаване на оферти.

 3.7. Ако участникът изпраща офертата чрез препоръчано писмо с обратна разписка или куриерска служба, разходите са за негова сметка. В този случай той следва да изпрати офертата така, че да обезпечи нейното получаване на посочения от Възложителя адрес, преди изтичане на срока за получаване на офертите. Рискът от забава или загубване на офертата е за участника.

3.8. Възложителят по никакъв начин не се ангажира за съдействие относно получаването на офертата на посочения адрес и в определения срок. 


3.9. За получените оферти за участие при възложителя се води регистър, в който се отбелязват:

1. подател на офертата;

2. номер, дата и час на получаване;

3. причините за връщане нa офертата, когато е приложимо.
3.10. Не се приемат оферти, които са представени след изтичане на крайния срок за получаване или са в незапечатана опаковка или в опаковка с нарушена цялост. Тези обстоятелства се отбелязват в регистъра.
3.11. Когато към момента на изтичане на крайния срок за получаване оферти пред мястото, определено за тяхното подаване, все още има чакащи лица, те се включват в списък, който се подписва от представител на възложителя и от присъстващите лица. Офертите на лицата от списъка се завеждат в регистъра. Не се допуска приемане на оферти от лица, които не са включени в списъка.
III.СЪДЪРЖАНИЕ НА ОФЕРТАТА. ИЗИСКВАНИЯ КЪМ УЧАСТНИЦИТЕ
При подготовката на офертите участниците са длъжни да спазват изискванията на възложителя. 
1. Оферта за участие, по образец.
2. Техническо предложение, съдържащо:
а) документ за упълномощаване, когато лицето, което подава офертата, не е законният представител на участника;

б) предложение за изпълнение на поръчката в съответствие с техническите спецификации и изискванията на възложителя;

в) декларация за съгласие с клаузите на приложения проект на договор по Образец; 
г) декларация за срока на валидност на офертата по Образец;
д) мостри, описание и/или снимки на стоките, които ще се доставят, когато е приложимо;

е) други документи, изискани от възложителя и посочени в проекта на договор;
3. Декларация по чл.54, ал.1, т.1, т.2 и т.7 от ЗОП.
4. Декларация по чл.54, ал.1, т.3, т.4 и т.5 от ЗОП.
5. Декларация по чл. 3, т. 8 и чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици по Образец.
6. Декларация за съгласие за участие като подизпълнител (съдържа се в офертата по образец).
7. Декларация за гаранционния срок по Образец.
8. Техническо предложение по Образец.
9. Списък на документите, съдържащи се в офертата, подписан от участника. Срещу всеки документ в списъка на документите се посочва страницата, на която той се намира в офертата.
ПЛИК С НАДПИС „ПРЕДЛАГАНИ ЦЕНОВИ ПАРАМЕТРИ”, В КОЙТО СЕ ПОСТАВЯ:
10. Ценово предложение, съдържащо предложението на участника относно цената за придобиване, и предложенията по други показатели с парично изражение Образец.
Извън плика с надпис „Предлагани ценови параметри”, не трябва да е посочена никаква информация относно цената, която участникът подава в офертата си. Участници, които  по какъвто и да е начин са включили някъде в офертата си, извън плик с надпис „Предлагани ценови параметри” елементи, свързани с предлаганата цена (или части от нея), ще бъдат отстранени от участие.

IV. КРИТЕРИЙ ЗА ВЪЗЛАГАНЕ. РАЗГЛЕЖДАНЕ, ОЦЕНКА НА ОФЕРТИТЕ
1. Възложителят със заповед определя нечетен брой лица, които да разгледат и оценят получените оферти.
2. За лицата по ал. 1 се прилагат изискванията по чл. 51, ал. 8 – 13 от ППЗОП.

3. Критерий за възлагане: най-ниска цена.

4. Kритерият се прилага за оценяване на оферти, които отговарят на предварително обявените от Възложителя условия в обявата и приложенията към нея. 

5. Комисията отваря офертите по реда на тяхното постъпване и обявява ценовите предложения. При извършване на тези действия могат да присъстват представители на участниците.
6.  Комисията съставя протокол за разглеждането и оценката на офертите и за класирането на участниците. Протоколът се представя на възложителя за утвърждаване, след което в един и същ ден се изпраща на участниците и се публикува в профила на купувача.
7.  Към офертата участниците подават декларация по образец на възложителя за липсата на обстоятелствата по чл. 54, ал. 1, т. 1 – 5 и 7 ЗОП.
8. Декларацията за липсата на обстоятелствата по чл. 54, ал. 1, т. 1, 2 и 7 ЗОП се подписва от лицата, които представляват участника. Когато участникът се представлява от повече от едно лице, декларацията за обстоятелствата по чл. 54, ал. 1, т. 3 – 5 ЗОП се подписва от лицето, което може самостоятелно да го представлява

9. Комисията предлага за отстраняване от участие в обществената поръчка участник:

9.1 Който не е представил някой от необходимите документи, обявени от Възложителя или срокът на тяхната валидност е изтекъл;

9.2 За когото са налице обстоятелствата по чл. 54 от ЗОП;

9.3 Който е представил оферта, която не отговаря на предварително обявените условия на Възложителя, посочени в обявата и приложенията към нея.
V. ПРОЕКТ НА ДОГОВОР
ДОГОВОР

Днес,
2016 год., в гр.София, между:

1. ВЪЗЛОЖИТЕЛЯТ "Чистота-Искър" ЕООД, вписано в Търговския регистър при Агенция по вписванията с ЕИК 121696028, със седалище и адрес на управление в град София, ул. "Искърско шосе" № 2, представлявано от Джоанна Кръстева Димитрова, в качеството и на управител на Дружеството, и

2. ИЗПЪЛНИТЕЛЯ „….“, вписано в Търговския регистър при Агенция по вписванията с ЕИК 
, със седапище и адрес на Управление в град 
,представлявано от …….., в качеството му на ….. на Дружеството, се сключи договор, с който страните се уговориха за следното:




ПРЕДМЕТ НА ДОГОВОРА

Чл. 1. (1) Възложителят възлага, а Изпълнителя приема да изпълни поръчка с предмет "ДОСТАВКА НА ДВУСТРАННО КАШИРАН ГЕОКОМПОЗИТ"  по договорените условия.

(2) Изпълнителят е длъжен да достави материал, който отговаря на техническа спецификация,  приложение №1 към договора.

(3) Доставеният геокомпозит трябва да отговаря на следните изисквания за опаковка:

1)
Дренажният геокомпозит, трябва да бъде доставен в такава опаковка, която да удовлетворява изискванията за съхранение, посочени в „Инструкция за  съхранение" на .производителя и да осигури съхранение на продукта за пълния предписан от производителя срок. Като минимум, всяко руло да е пакетирано в UV устойчива найлонова опаковка. 

2)
На всяко руло (топче), трябва да има трайна маркировка, или етикет, съдържаща стоков знак на фирмата - производител, условно обозначение на материала, основен размер, партида, индивидуален номер и дата на производство. 

3)
Към момента на доставка да не са минали повече от 10% от срока на съхранение на  продукта спрямо датата на производство. 

4)
Допълнителни условия за товаро-разтоварване и други складови дейности, като точки за захващане, методи за повдигане, временно съхранение, допълнителна защита и условия за преместване, трябва да са подробно описани в документи придружаващи доставката.

Чл. 2. (1) Доставките ще се извършват след заявка от Възложителя, отправена до Изпълнителя в писмена форма, или по електронен път. В заявката се посочва и мястото на доставката - депо за неопасни отпадъци Долни Богров, или депо за неопасни отпадъци кв. Суходол.

(2) Изпълнителят доставя заявеното количество геокомпозит в срок до 20 (двадесет) работни дни, считано от датата на приемане на заявката. 

Чл. 3. При доставкатка на всяка партида Изпълнителят трябва да представя следните документи:

1)
ДЕКЛАРАЦИЯ за експлоатационни показатели (ДЕП) издадена от фирмата производител с печат, име и подпис на оторизираното лице, съгласно изискванията на Регламент (ЕС) 305/2011 и образеца, даден в приложение ІІІ на Регламент (ЕС) 305/2011;

2)
ДЕКЛАРАЦИЯ за експлоатационни характеристики (ДЕХ) на строителния продукт от фирмата производител, в това число с посочени липсващите в предходната декларация (ДЕП) параметри заложени в настоящата техническа спецификация;

3)
резултати от производствен контрол (протоколи от изпитвания) на доставената партида с отразени всички параметри по т.1.1. Изпитване от производителя на пробни образци от партидата подготвена  за експедиране и доставена на обекта;

4)
ЕО декларация за съответствие и указания за прилагане, изготвени на български език;

5)
инструкция за доставка, монтаж и безопасност на български език;

6)
документ, в който е описан срока на годност на продукта и условия за съхранение;

7)
техническо описание на продукта; 

8)
инструкции за монтаж;

9)
„СЕ“ маркировка за съответства да е поставена върху всяка ролка (когато е приложимо) или върху опаковката, видима, четлива и незаличима;

10)
опис на доставените рула с идентификационни кодове съответстващи на кодовете от етикетите с „СЕ“ маркировка, дата на производство и срок на годност(жизнен цикъл) на строителния продукт.

Чл.4. (1) За всяка доставка представители на страните подписват приемо-предавателен протокол.

(2) Гаранционният срок на доставения материал е ........ години и започва да тече от датата на всеки приемо-предавателен протокол за доставена партида.

(3) Доставените материали ще преминат общ входящ контрол - проверка цялостта на опаковката и документите по чл.3.  

(4) Входящият контрол се документира с протокол, съдържащ опис на представените документи и констатации. Протоколът се подписва от строителният надзор, проектант и представител на  Изпълнителя.
 

ПРАВА И ЗАДЪЛЖЕНИЯ НА ИЗПЪЛНИТЕЛЯ

Чл. 5. (1) Изпълнителят е дължен да извършва доставките по условията и в сроковете уговорени в договора.

(2) Изпълнителят се задължава, при всяка доставка да представя на Възложителя протокол от заводски изпитвания на доставените партиди, декларация от производителя, че доставения материал е изработен от първична суровина, както и всички документи, установяващи съответствието на доставения материал с приложимите технически изисквания, установени от Възложителя и от съответните нормативни актове.

Чл. 6. Изпълнителят има право да получи уговореното в настоящия договор възнаграждение, съобразно обема и качеството на доставеният материал по договорените цени между страните.




ПРАВА И ЗАДЪЛЖЕНИЯ НА ВЪЗЛОЖИТЕЛЯ

Чл. 7. (1). Възложителят се задължава да заплаща цената на всяка приета доставка в сроковете и при условията, уговорени от страните.

(2).  Възложителят следва да получава заявените от него материали в сроковете по чл. 2 ал. 2, със съответните придружаващи документи.







СРОК

Чл. 8. Срокът на договора се счита за изтекъл с достигане на сумата 70000 (седемдесет хиляди) лева, или на 12 (дванадесет) месеца в зависимост от това, кое събитие настъпи първо. 




ЦЕНА И НАЧИН НА ПАЛАЩАНЕ

Чл. 9. Цената на 1 кв.метър двустранно каширан дренажен геокомпозит е  ………. (……) лева без включен ДДС. 
Чл.10. (1) Възложителят ще заплаща всяка доставена партида до двадесет работни дни, срещу издадена от Изпълнителя фактура и протокол за приетият материал. 

 (2) Заплащането ще сеизвърши чрез превод по сметката на Изпълнителя, посочена във фактурата за всяка доставена партида.






САНКЦИИ

Чл.11. (1) За неспазен срок по чл. 2 ал. 2, Изпълнителят дължи на Възложителя неустойка в размер на 1 % (един процент) от стойността на заявената доставка за всеки ден забава, но не повече от 10 % (десет процента) от общата стойност на договора.

(2) В случай, че Изпълнителят изпълни доставка, към която не са приложени документите по чл. 4 ал. 2, дължи неустойка в размер на 10 % (десет процента) от стойността на доставката.

(3) За неизпълнение на заявена доставка Изпълнителят дължи неустойка в размер на стойността на доставката.
Чл.12. В случай, че забави плащане на цената на изпълнена доставка, Възложителят дължи на Изпълнителя неустойка в размер на 1% (един процент) от стойността на дължимата сума за всеки ден забава, но не повече от 10 % (десет процента) от дължимата сума.

Чл.13. В случай, че доставеният геокомпозит не бъде приет поради несъответствие с показателите от техническата спецификация, или поради липса на документи, които са посочени в чл. 3, Изпълнителят дължи неустойка в размер на 30% (тридесет проценета) от стойността на доставката и е длъжен да достави нов материал в срок до 10 (десет) работни дни.





ПРЕКРАТЯВАНЕ НА ДОГОВОРА

Чл. 14. (1) Договорът се прекратява:

1. по взаимно съгласие на страните;

2. с едномесечно предизвестие на всяка една от страните до ответната страна.

(2) Възложителят има право едностранно да прекрати договора, ако Изпълнителят забави доставка повече от 10 дни от договорения краен срок, или доставеният материал не отговаря на изискванията. 


(3) Изпълнителят има право да прекрати договорa с едностранно изявление в случай, че Възложителят забави плащането по този договор с повече от 30 (тридесет) календарни дни.

(4) В случаите по ал. 2 и 3 неизправната страна дължи неустойка в размер на 20000 (двадесет хиляди) лева.





    ДОПЪЛНИТЕЛНИ УСЛОВИЯ

Чл.15. Страните ще се стремят да уреждат всички разногласия и спорове, възникнали между тях във връзка с договорaa в духа на разбирателството и добрата воля, чрез преговори в рамките на действащото законодателство, а в случай че не бъде постигнато извънсъдебно споразумение, спорът ще бъде отнесен за разрешаване пред съответния съд.
Чл.16. Договорът се състави и подписа в два еднообразни екземпляра, по един за всяка от страните, и влиза в сила от датата на вписването му в регистъра на Възложителя
	ВЪЗЛОЖИТЕЛ:

Подпис: ……………………………………

Име: .………………………………………

Длъжност: ..………………………………

                    (печат)
	ИЗПЪЛНИТЕЛ:
Подпис: ……………………………………

Име: .………………………………………

Длъжност: ..………………………………

                    (печат)

